Калин Вълов
Някой ден и ти ще бъдеш майка…

chitanka.info

Някой ден и ти ще бъдеш майка,

рожба на гръдта си майчина да сложиш.

В скута майчин да се сгуши, да се стопли,

с очи разплакани като майка да погледнеш.

Да почувстваш какво е да си майка,

нежна, грижовна, любяща, уморена.

От себе си като майка да започнеш да даваш,

но в замяна не това, което свикнала си да получаваш.

Някой ден и ти ще бъдеш майка,

нали от малка за това си мечтаеш.

Да си и ти като твоята майка,

така добра, грижовна, усмихната и мила.

И като всяка друга майка

да отгледаш, възпиташ и научиш

твоята рожба как да бъде майка,

достойна като теб самата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.